**Тауарларды сатып алу туралы №\_\_\_\_\_\_\_\_\_\_ шарт**

**\_\_\_\_\_\_\_\_\_ қ. «\_\_»\_\_\_\_\_\_\_\_\_\_2022 ж.**

Бұдан әрі «Тапсырыс беруші» деп аталатын **[Тапсырыс берушінің толық атауы]** атынан **[Тапсырыс беруші басшысының негіздемесі], [Тапсырыс берушінің қосымша бекітуші құжаты],** \_\_\_\_негізінде әрекет ететін **[Тапсырыс беруші басшысының лауазымы] [Тапсырыс беруші басшысының аты-жөні]** \_\_\_\_\_\_\_, бір жағынан, және бұдан әрі «Жеткізуші» деп аталатын **[Жеткізушінің толық атауы]** **[Консорциумның атауы]** атынан **[Жеткізуші басшысының негіздемесі]** **[Жеткізушінің қосымша бекітуші құжаты]** \_\_\_\_негізінде әрекет ететін **[Жеткізуші басшысының лауазымы] [Жеткізуші басшысының аты-жөні]** \_\_\_\_, екінші жағынан, бұдан әрі бірге «Тараптар», ал жеке-жеке жоғарыда көрсетілгендей, «Тарап» деп аталып, «Самұрық-Қазына» АҚ Басқармасының (2022 жылғы «03» наурыздағы №193) шешімімен бекітілген «Самұрық-Қазына» Ұлттық әл-ауқат қоры» акционерлік қоғамы мен дауыс беруші акцияларының (қатысу үлестерінің) елу және одан да көп пайызы меншік немесе сенімгерлік басқару құқығында «Самұрық-Қазына» АҚ-ға тікелей немесе жанама тиесілі заңды тұлғалардың сатып алуды жүзеге асыру тәртібіне (бұдан әрі – Тәртіп) және **[Шарт жасау негіздемесі][Қорытынды нөмірі]**негізінде Тауарды сатып алу туралы осы шартты (бұдан әрі – Шарт) жасасып, төмендегілер туралы келісімге келді.

***БЕМ*1. Терминдер және анықтамалар**

* 1. Шарттағы төменде келтірілген ұғымдар мынадай мағыналарға ие:

1.1. «**Тауар**» - Шартқа № 1 және № 2 қосымшаларға сәйкес \_\_\_\_\_\_\_\_\_\_\_\_\_\_;

1.1.2 «**Шарттың жалпы сомасы**» – Тапсырыс берушінің осы Шарт шеңберінде және талаптары бойынша Жеткізушіге төлеуі тиіс сома;

1.1.3 «жергілікті қамту»– осы шарт бойынша еңбекақы төлеудің жалпы қорынан сатып алу туралы шартты орындауға тартылған Қазақстан Республикасы азаматтарына еңбекақы төлеу құнының және (немесе) сатып алу туралы шарт бойынша тауардың (тауарлардың) жалпы құнынан Қазақстан Республикасы резиденттерінің жеткілікті қайта өңдеу немесе толық өндіру өлшемдеріне сәйкес тауарда (тауарларда) белгіленген жергілікті жерде өндірілу үлесі (үлестер) құнының пайыздық қамтылуы.

1.1.4 «**Қор**» - «Самұрық -Қазына» АҚ;

1.1.5 «**Қордың сатып алу жөніндегі операторы**» - Қор Басқармасы белгілеген заңды тұлға;

1.1.6 «**Сатып алу веб-порталы (Жүйе**)» – «Квазимемлекеттік сектордың жекелеген субъектілерінің сатып алуы туралы» Қазақстан Республикасының Заңына және Тәртіпке сәйкес «Самұрық-Қазына» АҚ-ның электрондық сатып алуды қамтамасыз ететін ақпараттық жүйесі.

1.1.7 «**Қордың сенімсіз әлеуетті жеткізушілерінің (жеткізушілерінің) тізбесі**» – сенімсіз әлеуетті жеткізушілер (жеткізушілер) туралы жүйелендірілген мәліметтер.

**2. Шарттың мәні**

2.1. Жеткізуші Шарт талаптарына сәйкес Тауарларды (бұдан әрі - Тауар) Тапсырыс берушіге жеткізуге және оның меншігіне беруге міндеттенеді, ал Тапсырыс беруші Жеткізуші Шарт бойынша өз міндеттемелерін тиісінше орындаған жағдайда осы Шарттың талаптары бойынша Тауарды қабылдап алуға және ақы төлеуге міндеттенеді.

2.2 Төменде көрсетілген құжаттар мен оларда көзделген талаптар Шартты құрайды және оның ажырамас бөлігі болып саналады, атап айтқанда:

2.2.1 осы Шарт;

2.2.2 сатып алынатын Тауарлардың тізбесі (Шартқа №1 қосымша);

2.2.3 техникалық ерекшелік (Шартқа №2 қосымша);

2.2.4 жергілікті қамту үлесін есептеу нысаны (Шартқа №3 қосымша);

2.2.5 Тауарды қабылдап алу-беру актісінің нысаны (Шартқа №4 қосымша);

2.2.6 контрагент сауалнамасының нысаны (Шартқа №5 қосымша).

**3. Шарттың сомасы және оны төлеу шарттары**

3.1. Осы Шарттың жалпы сомасы **[Шарт сомасы]** (**[Шарт сомасы жазумен]**) **[Валюта]** құрайды және Шарттың талаптарын тиісінше орындауға қажетті барлық шығыстарды қамтиды және Шарт пен Тәртіпте көзделген жағдайларды қоспағанда, Тараптар осы Шарт бойынша өз міндеттемелерін толық орындағанға дейін өзгертуге жатпайды.

3.2 Шарт бойынша төлем түрлерінің жалпы арақатынасы Шартқа № 1 қосымшада көрсетілген.

3.3 Шарт бойынша төлем мынадай тәртіппен жүргізіледі:

3.3.1 Шарттың жалпы сомасының \_\_\_ % мөлшеріндегі аванстық төлем (алдын ала төлем) Жеткізуші авансты (алдын ала төлемді) және төлем шотын қайтаруды қамтамасыз етуді ұсынған күннен бастап 20 (жиырма) жұмыс күнінен кешіктірілмейтін мерзімде жүргізіледі [***бұл тармақша сатып алу шартында авансты төлеу көзделген жағдайда көрсетіледі***];

3.3.2 Тапсырыс беруші Шарт талаптарына сәйкес келетін нақты жеткізілген Тауар үшін ақы төлеу алдындағы құжаттар негізінде ақы төлейді;

3.3.3. Нақты жеткізілген тауар үшін ақы төлеу төленген авансты (алдын ала төлемді) ескере отырып жүзеге асырылады[***бұл тармақша сатып алу шартында аванс төлеу көзделген жағдайда көрсетіледі***];

3.4 Жеткізілген тауарлар үшін ақы төлеу, оның ішінде Шарт бойынша түпкілікті есеп айырысу Тараптар Жеткізілген тауарлар актісі(лері)не (бұдан әрі - Қабылдап алу-беру актісі (лері)) қол қойған күннен бастап және төмендегідей құжат(тар) ұсынылғаннан кейін күнтізбелік 30 (отыз) күннен кешіктірілмейтін мерзімде жүргізіледі:

3.4.1 Электрондық құжат нысанында шарт шеңберінде жеткізілген Тауарлардағы жергілікті қамту үлесін есептеу (электрондық сатып алуды өткізуді қамтамасыз ететін «Самұрық-Қазына» АҚ ақпараттық жүйесінде (бұдан әрі – жүйе) ұсынылады.

3.4.2. шот-фактура;

3.4.3. төлем шоты;

3.4.4. қорларды басқа жаққа жіберуге арналған жүкқұжат;

3.4.5. Тауардың техникалық регламенттерде, стандарттардың ережелерінде немесе Қазақстан Республикасының заңнамасына сәйкес өзге де құжаттарда белгіленген талаптарға сәйкестігін растайтын құжаттар;

3.4.6. \_\_\_\_ ***[қажет болған жағдайда өзге құжаттар көрсетіледі]***;

3.4.7. \_\_\_\_ ***[қажет болған жағдайда өзге құжаттар көрсетіледі]***.

3.5. Жеткізуші Қабылдап алу-беру актілерін Тапсырыс берушіге Шартқа № 4 қосымшаға сәйкес нысан бойынша қағаз тасымалдағышта қолма-қол және Жүйеде көзделген нысан бойынша жібереді.

3.6. Шарт бойынша Тауар үшін төлем Жеткізушінің банктік шотына ақша аудару арқылы теңгемен жүзеге асырылады.

3.7. Жеткізушінің осы Шартқа сәйкес төлем алдындағы құжаттарды уақтылы ұсынбауы Тапсырыс берушіні Шарт бойынша уақтылы ақы төлемегені үшін жауапкершіліктен босатады.

3.8 Шарт бойынша өз міндеттемелерін орындағаннан кейін Тараптар өзара талаптардың жоқтығы туралы Өзара есеп айырысуларды салыстыру актісіне қол қояды.

**4. Аванстың қайтарылуын қамтамасыз ету**

**[Бұл бөлім сатып алу шартында аванс төлеу көзделген жағдайда көрсетіледі]**

4.1 Жеткізуші осы Шартқа қол қойылған күннен бастап 20 (жиырма) жұмыс күні ішінде аванстық төлемді толық өтегенге дейінгі мерзіммен төленетін аванстың (алдын ала төлемнің) толық сомасына авансты (алдын ала төлемді) қайтаруды қамтамасыз етуді енгізуге міндетті.

4.2 Жеткізуші авансты (алдын ала төлемді) қайтаруды қамтамасыз етудің мынадай түрлерінің бірін таңдауға құқылы:

4.2.1 Тапсырыс берушінің банктік шотына енгізілетін кепілдік ақшалай жарна;

4.2.2 Тапсырыс берушінің талаптарын қанағаттандыратын нысан бойынша банк кепілдігі.

4.3 Жеткізуші аванстық төлемнен (алдын ала төлемнен) бас тартқан жағдайда немесе егер авансты (алдын ала төлемді) қайтаруды қамтамасыз ету белгіленген мерзімде ұсынылмаса, Шарт бойынша төлемді Тапсырыс беруші аванс төлемей жүргізеді.

4.4 Тапсырыс беруші енгізілген авансты (алдын ала төлемді) қайтаруды Жеткізуші Шарт бойынша өз міндеттемелерін толық және тиісінше орындаған сәттен бастап 10 (он) жұмыс күні ішінде қайтарады.

4.5 Тапсырыс берушінің авансты (алдын ала төлемді) қайтаруды қамтамасыз етуін ұстап қалуы Тапсырыс берушінің өзге айыппұлдарды (өсімпұлдарды), залалдарды өндіріп алуды талап ету құқығын тоқтатпайды.

**5. Шарттың орындалуын қамтамасыз ету**

5.1. Жеткізуші осы Шартқа қол қойылған күннен бастап 20 (жиырма) жұмыс күні ішінде Шарт бойынша өз міндеттемелерін толық орындағанға дейін күшінде болу мерзімімен Шарттың жалпы сомасының 3%-ы (үш) пайызы мөлшерінде Шарттың орындалуын қамтамасыз ететін қаржыны енгізуге міндетті.

5.2. Жеткізуші Шарттың орындалуын қамтамасыз етудің мынадай түрлерінің бірін таңдауға құқылы:

5.2.1 Тапсырыс берушінің банктік шотына енгізілетін кепілдік ақшалай жарна;

5.2.2 Тапсырыс берушінің талаптарын қанағаттандыратын нысан бойынша банк кепілдігі.

5.3 Жеткізуші Шарттың орындалуын қамтамасыз етуді белгіленген мерзімде енгізбеген жағдайда, Шарттың орындалуын қамтамасыз етуді ұсыну мерзімі өткенге дейін Жеткізуші Шарт бойынша өз міндеттемелерін толық және тиісінше орындаған жағдайды қоспағанда, Тапсырыс беруші біржақты тәртіппен Шартты бұзады. Тапсырыс беруші Шарттың орындалуын қамтамасыз етуді енгізбеген Жеткізуші туралы мәліметтерді Қордың сенімсіз әлеуетті жеткізушілерінің (жеткізушілерінің) тізбесіне осындай жеткізуші туралы мәліметтерді енгізу үшін Қордың сатып алу жөніндегі операторына жібереді.

5.4 Тапсырыс беруші енгізілген Шарттың орындалуын қамтамасыз ету қаражатын Жеткізуші Шарт бойынша өз міндеттемелерін толық және тиісінше орындаған сәттен бастап 10 (он) жұмыс күні ішінде Жеткізушіге қайтарады.

5.5 Жеткізуші шарттық міндеттемелерді орындауды бұзған жағдайда Тапсырыс беруші Шарттың орындалуын қамтамасыз етуге енгізілген сомадан оның шарттық міндеттемелерді орындауын бұзғаны үшін Жеткізушіге есептелген айыппұлдың (өсімпұлдың) сомасын ұстап қалуға құқылы. Шарттың орындалуын қамтамасыз етудің қалған сомасы Жеткізушіге ол Шарт бойынша өз міндеттемелерін толық және тиісінше орындаған, сондай-ақ ол сатып алу туралы Шарт талаптарының бұзушылықтарына жол берілген және оларды жоюға ықтимал бұзушылықтарды жойған (осындай бұзушылықтарға жол берілген жағдайда) күннен бастап 10 (он) жұмыс күнінен аспайтын мерзімде оны Қордың сенімсіз әлеуетті жеткізушілерінің (жеткізушілердің) тізбесіне енгізбестен қайтарылады.

Бұл ретте, Жеткізуші айыппұл санкцияларын Тапсырыс беруші сотқа талап-арыз бергенге дейін толық төлеген жағдайда, Тапсырыс беруші Шарттың орындалуын қамтамасыз ету сомасын ұстамайды және Жеткізуші Қордың сенімсіз сенімсіз әлеуетті жеткізушілерінің (жеткізушілердің) тізбесіне енгізілмейді.

5.6 Тапсырыс берушінің Шарттың орындалуын қамтамасыз ету сомасын ұстап қалуы Тапсырыс берушінің Жеткізуші ден өзге де айыппұл санкцияларын, (өсімпұл) залалдарды өндіріп алуды талап ету құқығын тоқтатпайды.

**6. Тауарды жеткізу мерзімі мен талаптары**

6.1 Жеткізуші Шартқа №1, №2 қосымшаларға сәйкес Тауарды мекенжай бойынша және мерзімінде жеткізуге міндетті.

6.2 Тапсырыс берушінің Қабылдап алу-беру актісіне қол қойған күн Тауарды жеткізу күні болып есептеледі. Тауарды Жеткізуші Тапсырыс берушіге Тауарды қабылдап алу-беру актісіне және Шартқа №1, №2 қосымшаларға сәйкес саны мен сапасы бойынша береді.

**7. Тараптардың құқықтары мен міндеттемелері**

7.1.**Жеткізуші мыналарға:**

7.1.1 Тауарды Шарт талаптарына сәйкес жеткізуге;

7.1.2. Осы Шартқа қол қойылған күннен бастап 20 (жиырма) жұмыс күні ішінде Жеткізушінің аванстық төлемнен (алдын ала төлемнен) бас тарту жағдайларын және осы Тәртіпте көзделген жағдайларды қоспағанда, **банк кепілдігі немесе кепілдік ақшалай жарна түрінде** Шарт бойынша аванстық төлемді (алдын ала төлемді) толық өтегенге дейін қолданылу мерзімімен авансты (алдын ала төлемді) қайтаруды енгізуге ***[осы тармақша сатып алу шартында аванс төлеу көзделген жағдайда көрсетіледі];***

7.1.3. Осы Шартқа қол қойылған күннен бастап 20 (жиырма) жұмыс күні ішінде Жеткізуші Шарт бойынша өз міндеттемелерін толық орындағанға дейінгі қолданылу мерзімімен Шарттың орындалуын қамтамасыз ету сомасын Шарттың жалпы құнының 3 %-ы мөлшерінде **кепілді ақшалай жарна немесе банк кепілдігі** түрінде енгізуге; Бұл міндеттеме Жеткізушіге, егер ол Тәртіптің 43-бабы 7-тармағында көрсетілген талаптарға сәйкес келсе, қолданылмайды.

7.1.4. Тапсырыс берушіге жеткізілетін Тауар құжаттарын Шартта көзделген мерзімде және талаптарға сәйкес ұсынуға, оның ішінде:

7.1.4.1 Шарт шеңберінде электрондық құжат нысанында жеткізілген тауардың барлық көлеміне (санына) Шарттағы жергілікті қамту үлесін есептеу (Жүйеде ұсынылады). Түпкілікті Қабылдау-тапсыру актісімен бірге ұсынылады;

7.1.4.2 төлем алдындағы құжаттар;

7.1.5. Тауарлардың саны мен сапасына қатысты Тапсырыс беруші анықтаған кемшіліктерді Шарт талаптарына сәйкес жоюға. Тапсырыс берушінің Жеткізушінің Жұмыстардағы жергілікті қамтудың болжамды үлесін ұсынуды талап етуге құқығы жоқ.

7.1.6. Шарт жасалған күннен бастап 15 күнтізбелік күн ішінде Шартқа №5 қосымшаға сәйкес нысан бойынша ақпарат ұсынуға;

7.1.7. Тауарды қабылдау-тапсыру процесінде Тауар сапасын және Тауардың Шарт талаптарына сәйкестігін тексеруді жүзеге асыруға;

7.1.8. Тауарлардың жеткізілуіне қатысты кез келген болжамды өзгерістер мен толықтырулар туралы Тапсырыс берушіні уақтылы хабардар етуге және онымен келісуге, Тапсырыс берушіге ықтимал қолайсыз салдарлар, сондай-ақ Тауардың тиісті деңгейде жеткізілуіне қауіп төндіретін не Тауардың мерзімінде жеткізілуіне мүмкіндік бермейтін өзге де мән-жайлар туралы ескертуге;

7.1.9 Тауарды бүлінуден сақтауды қамтамасыз ететін ыдыста және орамада беруге;

7.1.10 егер кепілдік мерзімі ішінде Тауардың ақаулары, кемшіліктері анықталған не Тауардың Шарт талаптарына сәйкес келмеуі анықталған жағдайда, Жеткізуші өз күшімен және өз есебінен Тапсырыс берушінің жазбаша талабында көзделген мерзімдерде Тауардың ақауларын, кемшіліктерін, сәйкессіздіктерін жоюға Тауарды тиісті сападағы жаңа Тауарға ауыстыруға және/немесе Тапсырыс берушінің Тауардың ақауларын, кемшіліктерін, сәйкессіздіктерін жою үшін шеккен шығыстарын өтеуге;

7.1.11  Тауардың Қазақстан Республикасының заңнамаларына және еңбек қауіпсіздігі мен еңбекті қорғау, адам құқықтары, сондай-ақ қоршаған ортаны қорғау саласындағы регламенттеуші құжаттарға сәйкес жеткізілуін қамтамасыз етуге;

7.1.12 Шарт бойынша міндеттемелерді орындамағаны немесе тиісінше орындамағаны үшін Тапсырыс беруші алдында толық жауапты болуға;

7.1.13 Шарт бойынша кепілдіктер мен куәліктерді бұзуды қоса алғанда, Жеткізушінің Шарт талаптарын тиісінше орындамауынан туындаған барлық келтірілген залалдарын Тапсырыс берушіге өтеуге;

7.1.14 Шарт бойынша міндеттемелерді орындау аяқталғаннан кейін қол қойылған өзара есеп айырысуларды салыстырып тексеру актісін ұсынуға;

7.1.15 Тапсырыс берушіге Жеткізушінің, оның ішінде Шартты орындауға тікелей бағытталмаған іс-әрекеттердің немесе әрекетсіздіктің нәтижесінде туындауы мүмкін залал келтіруге жол бермеу бойынша шаралар қабылдауға;

7.1.16 Егер Тауарды Тапсырыс берушіден өзге ұйымға (Тапсырыс берушінің еншілес және тәуелді ұйымдары) жеткізген жағдайда Шарт бойынша Түпкілікті пайда алушының актісінде көрсетуге;

7.1.17 Жеткізушіні тәуекел деңгейі жоғары салық төлеушілерге жатқызуға байланысты салық органдарының ескертпесін/хабарламасын алған жағдайда Жеткізуші Тапсырыс берушінің жазбаша талабын алған күннен бастап 5 жұмыс күні ішінде мынадай құжаттарды:

7.1.17.1. Жеткізушінің салық органдарына мыналарды: Жеткізушіні жоғары тәуекел деңгейі санатына жатқызу себептерін түсіндіру туралы сұрау салынған хаттың көшірмесін; жоғарыда көрсетілген сұрау салуға салық органдары жауабының көшірмесін (Тапсырыс берушінің жазбаша талабын алған күннен бастап 20 күнтізбелік күн ішінде); Жеткізуші салық органдарына өтініш жасаған кезде тәуекелдің жоғары деңгейі расталмаған жағдайда, тәуекел деңгейінің төмендеуін растауды қамтитын хатын (жүйелік қате); Жеткізуші Тапсырыс берушімен Шарт бойынша табысты жылдық жиынтық табысқа КТС бойынша декларацияға және тиісті салық кезеңінде ҚҚС бойынша декларацияда ҚҚС бойынша салық салынатын айналымға енгізгенін растауды қамтитын хатын;

7.1.17.2 қол қойылған өзара есеп айырысуларды салыстыру актісін;

7.1.17.3 салықтар бойынша берешектің жоқ екендігі туралы анықтаманы;

7.1.17.4 ҚҚС бойынша декларацияның көшірмесін (Шарт бойынша Тауарды жеткізу кезеңінде);

7.1.17.5 Жеткізушінің штаттық кестесін, негізгі мамандар түйіндемесін, дипломдардың, сертификаттардың көшірмелерін, еңбек жөніндегі статистикалық есептіліктің көшірмелерін немесе маманмен жасалған азаматтық-құқықтық шарт немесе кадр агенттігімен персоналды уақытша ұсыну туралы шартты (Шарт бойынша Тауарды жеткізу кезеңінде);

7.1.17.6 Жеткізушінің бухгалтерлік балансын (Шарт бойынша Тауарды жеткізу кезеңінде);

7.1.17.7 құқық белгілейтін құжаттардың және/немесе жылжымайтын мүлікке тіркелген құқықтар (ауыртпалықтар) туралы анықтаманы не жабдықты, техниканы жалға алу шартының көшірмесін (Шарт бойынша Тауарды жеткізу кезеңінде);

7.1.17.8 Тапсырыс берушіге жеткізілген Тауарларды сатып алу тәсілін растайтын құжаттардың (шот-фактуралар мен жүкқұжаттар, кедендік декларациялар) көшірмесін;

7.1.17.9 Тапсырыс берушінің Шарт бойынша Тауарды жеткізуге қатысты хабарлауына/салық органдарының хабарламасына Жеткізуші жауабының көшірмесін, егер мұндай хабарламаны салық органдары Жеткізушінің мекенжайына жіберген болса, ұсынуға міндеттенеді.

**7.2. Тапсырыс беруші:**

7.2.1 Жеткізушінің жеткізген Тауарын Шарт талаптарына сәйкес қабылдауға;

7.2.2  Жеткізушіден Қабылдап алу-тапсыру актісін алған күннен бастап 10 (он) жұмыс күні ішінде шағым болмаған жағдайда Қабылдап алу-тапсыру актісіне қол қоюға;

7.2.3 Шарт талаптарына сәйкес төлемді (дерді) жүзеге асыруға міндеттенеді.

7.2.4 Тапсырыс берушіден алынған алдын ала төлем сомасына шарт бойынша өз міндеттемелерін толық және тиісінше орындаған күннен бастап 10 (он) жұмыс күні ішінде Жеткізушіге енгізілген авансты (алдын ала төлемді) қайтаруды қамтамасыз ету қаржысын қайтару [**осы тармақша сатып алу шартында авансты төлеу көзделген жағдайда көрсетіледі**];

7.2.5 Жеткізушіге енгізілген шарттың орындалуын қамтамасыз етуді ол шарт бойынша өз міндеттемелерін толық және тиісінше орындаған күннен бастап 10 (он) жұмыс күні ішінде қайтаруға міндетті.

**7.3. Жеткізуші:**

7.3.1 Тапсырыс берушіден Шартта көзделген төлем(дер)ді талап етуге;

7.3.2 Тапсырыс берушіден Тауарды уақтылы қабылдауды және Қабылдап алу-тапсыру актілеріне қол қоюды талап етуге құқылы;

**7.4. Тапсырыс беруші:**

7.4.1 Жеткізушіден Шартта көзделген тиісті сападағы және мөлшердегі Тауарды алуға;

7.4.2 Тауардың/Шарттың құнын тиісінше азайта отырып, Шарт талаптарына сәйкес келмейтін Тауардың кез келген бөлігінен бас тартуға немесе Жеткізушіге ақауы көрсетілген ведомоспен бірге сапасыз Тауарды қайтаруға;

7.4.3  Тәртіпте және (немесе) Шартта көзделген негіздер бойынша Шартты бұзуға;

7.4.4. Жеткізушіден қойылған өсімақы, айыппұл және залалдар сомасын төлеуді талап етуге;

7.4.5 қабылдау кезінде анықталған Тауардың ақауларын, кемшіліктерін, сәйкессіздігін жоюды және немесе ақаулы Тауарды тиісті сападағы жаңа Тауарға ауыстыруды талап етуге;

7.4.6 Жеткізілген Тауар үшін Жеткізушімен есеп айырысу кезінде Шарт бойынша Жеткізушіге салынған айыппұлдар, тұрақсыздық айыптарының, өсімпұлдардың сомасын акцептсіз тәртіппен ұстап қалуға;

7.4.7 Жеткізушінің іс-әрекеті/әрекетсіздігі нәтижесінде Тапсырыс беруші шеккен залалдарды Шартта және Қазақстан Республикасының заңнамасында белгіленген тәртіппен өтеуді талап етуге;

7.4.8. Шартта белгіленген кепілдік мерзімі ішінде Жеткізушіге Тауардың анықталған ақауларын, кемшіліктерін, сәйкессіздіктерін жою туралы және/немесе Тауарды тиісті сападағы жаңа Тауарға ауыстыру туралы және/немесе Тапсырыс берушінің жазбаша талабында көзделген мерзімде Тауардың ақауларын, кемшіліктерін, сәйкессіздіктерін жою үшін Тапсырыс берушінің шеккен шығыстарын өтеу туралы талаптар қоюға;

7.4.9 Шарт талаптарына сәйкес келмейтін Тауарды қабылдаудан бас тартуға құқылы.

**8. Тауарды тапсыру және қабылдау тәртібі**

8.1. Жеткізуші Шартта белгіленген мерзімде Тапсырыс берушіге Тауарды Шартқа сәйкес сапасы мен саны бойынша тапсырады, сондай-ақ Тауардың құжаттамасын береді.

8.2 Тапсырыс беруші жеткізілетін Тауарды және оған қоса берілетін құжаттаманы Шарт талаптарына сәйкестігі тұрғысынан тексеруге міндетті.

8.3  Тауарды қабылдап алу-беруді Тараптардың өкілдері жүзеге асырады.

8.4 Тауарға және оған қоса берілетін құжаттамаға қатысты шағымдар болмаған жағдайда Тапсырыс беруші Тауарды Қабылдап алу-беру актісіне қол қою арқылы қабылдап алады.

8.5  Жеткізілген Тауардың саны мен сапасы мәселелері бойынша шағым-талапты Тапсырыс беруші Тауарды қабылдауға ұсынған сәттен бастап **10 (он)** жұмыс күні ішінде Жеткізушіге ұсынады. Егер Жеткізуші шағым-талапты алған сәттен бастап **5 (бес)** жұмыс күні ішінде жауап бермесе, мұндай шағым-талап Жеткізуші тарапынан танылды деп саналады және Жеткізуші өз тәуекелдері мен шығыстары есебінен хабарлама алған сәттен бастап **10 (он)** жұмыс күні ішінде Тауарды тиісті мөлшерде және сапада қайта қабылдауға ұсынуға міндеттенеді.

**9. Кепілдіктер және Сапа**

9.1  Жеткізуші жеткізілетін Тауарға қолданылатын белгіленген талаптарға сәйкес келетін Тауардың сапасына кепілдік береді. Жеткізуші осы Шарт бойынша жеткізілген Тауардың пайдалану кезінде Тауардың конструкциясына, материалдарына немесе жұмысына байланысты ақаулары болмайтынына кепілдік береді.

9.2 Жеткізуші Тауарды қабылдап алу-беру актісіне қол қойылған күннен бастап **12 айға** белгіленген кепілдік мерзімі ішінде Жұмыстардың сапасына кепілдік береді.

9.3 Егер кепілдік мерзімі ішінде Тауардың ақаулары, кемшіліктері немесе оның Шарт талаптарына сәйкессіздігі анықталса, Жеткізуші анықталған ақауларды, кемшіліктерді, сәйкессіздіктерді жоюға және/немесе ақаулы Тауарды тиісті сападағы жаңа Тауарға ауыстыруға және/немесе Тапсырыс беруші тиісті талаптарды ұсынған сәттен бастап, егер Тараптар басқа мерзімге келіспесе, **15 жұмыс күні** ішінде Тауар ақауларын жою үшін Тапсырыс берушінің шеккен шығыстарын өтеуге міндеттенеді.

9.4 Жеткізуші кепілдік міндеттемелерді орындауды Жеткізушінің кінәсінен кешіктірген жағдайда кепілдік мерзімі тиісті уақыт кезеңіне ұзартылады.

**10. Тараптардың жауапкершілігі**

10.1. Шарт бойынша міндеттемелерді орындамағаны және/немесе тиісінше орындамағаны үшін Тараптар Қазақстан Республикасының заңнамасына сәйкес жауапты болады.

10.2. Жеткізушінің жауапкершілігі:

10.2.1. Жеткізуші Шартта көзделген Тауарды жеткізу мерзімдерін негізсіз кешіктірген жағдайда, Жеткізуші Тапсырыс берушіге уақтылы жеткізілмеген Тауар құнының 0,01%-ы мөлшерінде, кешіктірілген әрбір күнтізбелік күн үшін, бірақ уақтылы жеткізілмеген Тауардың жалпы сомасының 10%-ынан аспайтын мөлшерде Тапсырыс берушіге өсімпұл төлейді;

10.2.2.  Тауарды қабылдау кезінде немесе кепілдік мерзімі шеңберінде Тауардың анықталған ақауларын, кемшіліктерін, сәйкессіздіктерін жою және/немесе ақауы бар Тауарды жаңа Тауарға ауыстыру мерзімін бұзғаны үшін Жеткізуші Тапсырыс берушіге мерзімі өткен әрбір күн үшін Шарттың жалпы сомасының 0,01%-ы мөлшерінде, бірақ Шарттың жалпы сомасының 10%-ынан аспайтын өсімпұл төлейді.

10.2.3. Жергілікті қамту бойынша есептілік ұсынылмаған жағдайда, Жеткізуші Тапсырыс берушіге мерзімі өткен әрбір күн үшін Шарт сомасының 0,01% мөлшерінде, бірақ Шарт сомасының 10%-ынан аспайтын өсімпұл төлейді. Тұрақсыздық айыбын төлеу Жеткізушіні Тапсырыс берушіге Жергілікті қамту бойынша есептілікті ұсынудан босатпайды.

10.2.4. Шартқа № 5 қосымшаға сәйкес нысан бойынша ақпаратты ұсыну мерзімдері бұзылған жағдайда, Жеткізуші Тапсырыс берушіге мерзімі өткен әрбір күн үшін шарттың жалпы сомасының 0,1%-ы мөлшерінде, бірақ Шарттың жалпы сомасының 10%-ынан аспайтын өсімпұл төлейді. Тұрақсыздық айыбын төлеу Жеткізушіні Тапсырыс берушіге контрагент сауалнамасын ұсынудан босатпайды.

10.3Тапсырыс берушінің жауапкершілігі:

10.3.1 Шарт бойынша төлемдерді негізсіз кешіктірген жағдайда (оның ішінде аванстық төлемдерді) Тапсырыс беруші Жеткізушіге мерзімі өткен әрбір күнтізбелік күн үшін берешек сомасының 0,01%-ы мөлшерінде, бірақ жалпы берешек сомасының 10%-ынан аспайтын өсімпұл төлейді.

10.3.2 Тапсырыс беруші Қабылдап алу-беру актісіне қол қоюды негізсіз кідірткен жағдайда, Тапсырыс беруші Жеткізушіге әрбір күнтізбелік күн үшін кешіктірілген соманың 0,01%-ы мөлшерінде, бірақ орындалмаған міндеттемелердің жалпы сомасының 10%-ынан аспайтын өсімпұлды төлейді.

10.3.3  Тапсырыс беруші Шарттың орындалуын қамтамасыз ету сомасын қайтаруды негізсіз кешіктірген жағдайда, Жеткізушіге мерзімі өткен әрбір күнтізбелік күн үшін енгізілген Шарттың орындалуын қамтамасыз ету сомасының 0,01%-ы мөлшерінде, бірақ Шарттың орындалуын қамтамасыз ету сомасының 10% - ынан аспайтын өсімпұл төлеуге тиіс.

10.3.4 Тапсырыс беруші Жеткізуші ұсынған аванстық төлемнің қайтарылуын негізсіз кешіктірген жағдайда, Жеткізушіге мерзімі өткен әрбір күнтізбелік күн үшін аванстық төлем сомасының 0,01% мөлшерінде, бірақ аванстық төлем сомасының 10%-ынан аспайтын өсімпұл төлеуге тиіс ***[осы тармақ сатып алу шартында аванс төлеу көзделген жағдайда көрсетіледі].***

10.4. Жеткізуші Шарт бойынша өз міндеттемелерін негізсіз бұзған жағдайда Тапсырыс беруші Қордың Сенімсіз жеткізушілерінің тізбесіне Жеткізуші туралы мәліметтерді енгізу үшін белгіленген тәртіппен Қордың сатып алу жөніндегі операторына ақпарат жібереді.

10.5 Тұрақсыздық айыбын (айыппұлды, өсімпұлды) төлеу Тараптарды осы Шартта көзделген міндеттемелерді орындаудан босатпайды.

10.6. Тауар іс жүзінде Тапсырыс берушінің авансынан (алдын ала төлеген сомасынан) аз сомаға жеткізілуінен Шарттың қолданылуы тоқтатылған жағдайда, Тапсырыс беруші авансты қайтаруды қамтамасыз етудің енгізілген сомасынан тиісті айырманы ұстап қалуға құқылы ***[сатып алу шартында авансты төлеу көзделген жағдайда, осы тармақ көрсетіледі].***

10.7. Жеткізуші Шарттық міндеттемелерді орындауды бұзған жағдайда, Тапсырыс беруші Шарттың орындалуын қамтамасыз етуге енгізілген сомадан шарттық міндеттемелерді орындауды бұзғаны үшін Жеткізушіге есептелген тұрақсыздық айыбының (айыппұлдың, өсімпұлдың) және осыған байланысты туындаған залалдардың сомасын ұстап қалуға құқылы.

10.8. Жеткізуші Тапсырыс берушінің осы Шарт бойынша Жеткізушінің өз міндеттемелерін орындамағаны және/немесе тиісінше орындамағаны үшін Тапсырыс берушіге тиесілі тұрақсыздық айыбының (айыппұлдың, өсімпұлдың) сомасын осы Шарт бойынша төленуге жататын сомалардан ұстап қалуына келіседі.

**11. Шартты өзгерту, бұзу тәртібі**

11.1 Осы Шартқа өзгерістер мен толықтырулар Қазақстан Республикасының заңнамасына сәйкес енгізіледі.

11.2  Жобаға не Сатып алу туралы жасалған шартқа өткізілетін (өткізілген) сатып алу талаптарының мазмұнын өзгерте алатын өзгерістерді және/немесе Тәртіптің тиісті тармағында(тарында) көзделмеген өзге де негіздер бойынша Жеткізушіні таңдау үшін негіз болған ұсынысты енгізуге жол берілмейді.

11.3 Шартқа енгізілген барлық өзгерістер мен толықтырулар оның ажырамас бөліктері болып табылады және егер олар жазбаша нысанда ресімделсе және Тараптардың уәкілетті тұлғалары қол қойса, жарамды болады.

11.4. Шарт Тараптардың өзара келісімі бойынша Шартты бұзу туралы келісім жасасу арқылы бұзылуы мүмкін, онда Шартты бұзу күні, күші жойылған міндеттемелердің көлемі және өзге де талаптар көрсетіледі.

11.5 Тапсырыс беруші мынадай жағдайларда Шартты орындаудан біржақты тәртіпте бас тарта алады:

11.5.1 Қазақстан Республикасы Азаматтық кодексі 404-бабының 2-тармағы негізінде;

11.5.2 Жеткізуші өз міндеттемелерін бұзған жағдайда;

11.5.3 Тауарды сатып алудың негізделген орынсыздығына байланысты, атап айтқанда:

11.5.3.1 төтенше жағдайға немесе экономикадағы басқа да жағымсыз құбылыстарға байланысты Тапсырыс берушінің шығыстары қысқартылған жағдайда;

11.5.3.2  Өндірістік қажеттілік болмаған жағдайда Тапсырыс берушінің Алқалы атқарушы органының/Байқаушы кеңесінің шешімі негізінде (алқалы атқарушы орган/басқару органының/жоғары органның Байқаушы кеңесі (қатысушылардың жалпы жиналысы) болмаған жағдайда). Тауарды сатып алудағы орынсыздықтың негізділігіне байланысты Сатып алу туралы шартты орындаудан бас тартуға Тапсырыс беруші Жеткізушіге нақты іс жүзінде шеккен шығыстарын төлеген жағдайда жол беріледі.

11.5.4 Шартта және Тәртіпте көзделген өзге негіздер бойынша біржақты бас тартуға құқылы.

11.6. Тапсырыс беруші Шартты орындаудан біржақты тәртіппен бас тартқан кезде Тапсырыс беруші Жеткізушіге Шартты бұзудың болжамды күніне дейін кемінде күнтізбелік 15 (он бес) күн бұрын тиісті жазбаша хабарлама жібереді. Хабарламада Шартты бұзудың себебі көрсетілуге тиіс, күші жойылған шарттық міндеттемелердің көлемі, сондай-ақ Шартты бұзу күшіне енген күні көрсетілуі тиіс. Жоғарыда көрсетілген мән-жайларға байланысты Шарт бұзылған кезде Жеткізуші Шартты бұзуға байланысты оны бұзатын күнгі іс жүзіндегі шығындар үшін ғана ақы талап етуге құқығы бар.

11.7 Егер Шарт Жеткізушінің кінәсінен бұзылған болса, Тапсырыс беруші Жеткізушіден келтірілген залалдарды және Шарт талаптарын тиісінше орындамау салдарынан туындаған залалдар мен шығындарды, сондай-ақ қойылған өсімпұл мен айыппұл сомасын қаржылық өтеуді талап етуге құқығы бар.

11.8 Шартты бұзған кезде Жеткізуші Тауарды жеткізуді дереу тоқтатуға және Шартты бұзу күніндегі орындалумен байланысты нақты шығындар үшін ғана ақы төлеу алдындағы құжаттарды ұсынуға міндетті.

11.9 Сатып алуда Қордың құрылымдық бөлімшесі атынан сатып алуды жүзеге асыру мәселелері жөніндегі уәкілетті орган ереже бұзушылықтарды анықтаған жағдайда Тапсырыс беруші жасасқан шартты біржақты тәртіппен бұзуға жол берілмейді. Бұл жағдайда Шарт ҚР заңнамасының талаптарына сәйкес Тараптардың өзара келісімі бойынша және Жеткізушіге Шартты бұзу күніне оның нақты шеккен шығыстарын төлеген кезде бұзылуы мүмкін.

**12. Хат-хабарламалар**

12.1 Егер Шарт талаптары бойынша қандай да бір хат алысуды жүргізу, хабарламалар, нұсқаулықтар, келісімдер, бекітулер, сертификаттар немесе қандай да бір шешімдер ұсыну немесе шығару қажет болса және егер өзгеше түрде айтылмаса, онда хат алысудың мұндай түрі негізсіз бас тартулар мен кідірістерсіз жазбаша нысанда жүзеге асырылады.

12.2 Осы Шартқа сәйкес немесе оған байланысты хат алмасу бойынша барлық құжаттарда Шарт нөмірі көрсетіліп, Тараптардың деректемелері болуға тиіс.

12.3 Осы Шарт талаптары бойынша жазбаша нысанда орындалуға тиіс кез келген хат-хабар, хабарламалар, есептер, сұрау салулар, талаптар, бекітулер, келісімдер, нұсқаулықтар, тапсырыстар, сертификаттар немесе басқа да хабарламалар алдын ала ұсынылуға және қолма-қол немесе кейіннен факс/электрондық нұсқасын алған күннен бастап 5 (бес) жұмыс күні ішінде түпнұсқасын бере отырып, пошталық хабарламасы бар тапсырыс хатпен, факспен немесе электрондық поштамен тапсырылуға тиіс.

12.4 Курьерлік поштамен, телекспен, жеделхатпен немесе факспен жіберілген кез келген хабарлама (неғұрлым ертерек алынғаны расталмаған кезде) беру сәтінде жеткізілген болып есептеледі.

12.5 Тапсырыс хатпен (авиа) жіберілген хабарлама пошта бөлімшесінің немесе курьерлік қызметтің почтаның жеткізілгенін растайтын мөртабаны болған жағдайда жеткізілген болып есептеледі.

**13. Шарттың қолданылу мерзімі**

13.1. Шарт оған Тараптар қол қойған күннен бастап күшіне енеді және 31.12.2022ж. қоса алғандағы мерзімде күшінде болады, ал өзара есеп айырысу және кепілдік міндеттемелер бөлігінде Тараптар Шарт бойынша міндеттемелерді толық орындағанға дейін қолданылады.

**14. Еңсерілмейтін күш жағдайлары (форс -мажор)**

14.1. Тараптар осы Шарт бойынша міндеттемелерін толық немесе ішінара орындамағаны үшін, егер ол еңсерілмес күш мән-жайларының салдары болып табылса, жауапкершіліктен босатылады. Осы бөлімнің мақсаттары үшін «еңсерілмейтін күш мән-жайы» Тараптардың бақылауына бағынбайтын және күтпеген сипаттағы оқиғаны білдіреді. Мұндай оқиғалар соғыс қимылдары, табиғи немесе дүлей апаттар, індет, карантин, эмбарго және басқалар сияқты іс-қимылдарды қамтуы мүмкін, бірақ олармен шектелмейді.

14.2. Еңсерілмес күш жағдайлары туындаған кезде міндеттемелерді орындау мүмкін болмаған Тарап екінші Тарапқа форс-мажордың болжамды қолданылу мерзімі туралы осындай жағдайлар басталған кезден бастап күнтізбелік 5 (бес) күн ішінде жазбаша нысанда (хабарлама) хабарлауға, сондай-ақ осындай мән-жайлардың басталу фактісін растайтын құзыретті орган берген құжаттарды ұсынуға тиіс.

**15. Дауларды шешу тәртібі**

15.1. Осы Шарт бойынша Тараптар арасында туындауы мүмкін барлық даулар мен келіспеушіліктер келіссөздер арқылы шешіледі.

15.2. Егер осындай келіссөздердің нәтижесінде Тараптар Шарт бойынша дауды шеше алмаса, Тараптардың кез келгені бұл мәселені Қазақстан Республикасының заңнамасына сәйкес сот тәртібімен шешуді талап ете алады. Осы Шартпен реттелмеген барлық мәселелер Қазақстан Республикасының заңнамасымен реттеледі.

15.3 Осы Шарт Қазақстан Республикасы заңнамасының нормаларымен реттеледі.

**16. Сыбайлас жемқорлыққа қарсы іс-қимыл**

16.1 Осы Шарт бойынша өз міндеттемелерін орындау кезінде Тараптар және олардың қызметкерлері қандай да бір заңсыз басымдықтарды немесе өзге де заңсыз мақсаттарды алу мақсатында осы тұлғалардың іс-әрекеттеріне немесе шешімдеріне ықпал ету үшін кез келген тұлғаларға тікелей немесе жанама түрде қандай да бір ақшалай қаражатты немесе құндылықтарды төлемейді, төлеуді ұсынбайды және төлеуге рұқсат бермейді.

16.2 Осы Шарт бойынша өз міндеттемелерін орындау кезінде Тараптар және олардың қызметкерлері осы Шарттың мақсаттары үшін қолданылатын заңнамада пара беру/алу, коммерциялық параға сатып алу ретінде сараланатын іс-әрекеттерді, сондай-ақ қолданыстағы заңнаманың және қылмыстық жолмен алынған кірістерді заңдастыруға (жылыстатуға) қарсы іс-қимыл туралы халықаралық актілердің талаптарын бұзатын іс-әрекеттерді жүзеге асырмайды.

16.3 Осы Шарт Тараптарының әрқайсысы басқа Тараптың қызметкерлерін қандай да бір түрде, оның ішінде ақшалай сомалар, сыйлықтар беру, олардың атына жұмыстарды (қызметтерді) өтеусіз орындау арқылы және қызметкерді белгілі бір тәуелділікке қоятын және осы қызметкердің өзін ынталандырушы Тараптың пайдасына қандай да бір іс-әрекеттерді орындауын қамтамасыз етуге бағытталған басқа да тәсілдермен ынталандырудан бас тартады.

16.4 Тарапта қандай да бір сыбайлас жемқорлыққа қарсы жағдайлардың бұзылғаны немесе орын алуы мүмкін деген күдік туындаған жағдайда, тиісті Тарап екінші Тарапты жазбаша нысанда хабардар етуге міндеттенеді.

16.5 Жазбаша хабарламада Тарап контрагенттің, оның қызметкерлерінің қолданыстағы заңнамаларда пара беру немесе алу, коммерциялық сатып алу ретінде сараланатын іс-әрекеттерінде, сондай-ақ қылмыстық жолмен алынған кірістерді заңдастыруға қарсы іс-қимыл туралы қолданыстағы заңнама мен халықаралық актілердің талаптарын бұзатын әрекеттер ретінде көрінетін осы шарттардың қандай да бір ережелерін бұзғанын немесе бұзуы мүмкін екенін анық растайтын немесе болжауға негіз беретін фактілерге сілтеме жасауға немесе материалдарды ұсынуға міндетті.

16.6 Осы Шарттың Тараптары сыбайлас жемқорлықтың алдын алу жөніндегі рәсімдердің жүргізілуін таниды және олардың сақталуын бақылайды. Бұл ретте Тараптар сыбайлас жемқорлық қызметіне тартылуы мүмкін контрагенттермен іскерлік қатынастар тәуекелін барынша азайту үшін орынды күш-жігер жұмсайды, сондай-ақ сыбайлас жемқорлықтың алдын алу мақсатында бір-біріне өзара жәрдем көрсетеді. Тараптар сыбайлас жемқорлық қызметіне Тараптарды тарту тәуекелдерін болдырмау мақсатында тексерулер жүргізу рәсімдерін іске асыруды қамтамасыз етуге міндеттенеді.

16.7 Жеткізуші Шартқа № 5 қосымшаға сәйкес нысан бойынша өзінің үлестес тұлғалары, түпкі бенефициарлары және Шартты орындау үшін тартылатын қосалқы Жеткізуші лік ұйымдар туралы ақпаратты ашуға міндетті. Жеткізуші ұсынылатын мәліметтердің анықтығы мен өзектілігіне кепілдік береді. Осы кепілдік бұзылған жағдайда Жеткізуші мұндай бұзушылық Тапсырыс берушіні үшінші тұлғалар алдындағы жауапкершіліктен толығымен босататындығымен келіседі және Жеткізуші Тапсырыс беруші шеккен барлық шығыстар, шығындар, залалдар, өзге де залалдар үшін жауапты болады.

**17. Құпиялылық**

17.1 Тараптар осы Шартқа қол қою арқылы осы Шарттың мазмұны, сондай-ақ төлем туралы ақпарат құпия болып табылмайтынына және Қазақстан Республикасының уәкілетті органдары мен ұйымдарының жүйесінде және/немесе өзге де ақпараттық жүйелерінде үшінші тұлғалар үшін қолжетімді болатынына өз келісімін білдіреді. Осы Шарт бойынша Тараптар беретін және/немесе пайдаланатын өзге де құжаттама мен ақпарат құпия болып табылады және Тараптар екінші Тараптың алдын ала жазбаша келісімінсіз, Қазақстан Республикасының қолданыстағы заңнамасында және Тәртіпте көзделген жағдайларды қоспағанда, осы ақпаратты үшінші тұлғаларға беруге құқылы емес. Осы тармақтың екінші абзацы Шарттың мәніне жататын мәселелерді іс жүзінде шешу мүдделерінде сотта қарау жағдайларына немесе мұндай жария ету Қазақстан Республикасының заңнамасында ұйғарылған не осыған уәкілеттік берілген мемлекеттік органдардың талап етуі бойынша жүзеге асырылатын жағдайларда қолданылмайды.

17.2 Жеткізуші Тапсырыс берушінің «Самұрық-Қазына» АҚ-ға Шарт бойынша ақпаратты, оған қоса, бірақ онымен шектелмей, төлем деректемелері мен егжей-тегжейлері туралы ақпаратты, Тапсырыс берушіге қызмет көрсететін контрагенттер-банктерге талап етілетін байланыс арналарының хаттамаларын пайдалана отырып, «Самұрық-Қазына» АҚ ақпараттық-талдау жүйесіне деректерді берудің қорғалған арнасы арқылы үзінді көшірмелерді жіберу арқылы ашуға құқылы екендігімен келіседі.

**18. Санкциялық ескертпе**

18.1 Тараптар осы Шартты Жеткізушінің кепілдіктері негізінде және мұндайларға адал арқа сүйей отырып жасасады. Жеткізуші мыналарға кепілдік береді:

18.1.1 Жеткізуші де, оның үлестес тұлғалары да, Жеткізушінің барлық акционерлері/қатысушылары да Еуропалық Одақтың және (немесе) Ұлыбританияның санкциялық тізіміне және (немесе) Sdn (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA (List of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), NS-MBS (Non-SDN Menu-Based Sanctions List – SDN-ге негізделмеген санкциялар тізімі), АҚШ Қаржы министрлігінің шетелдік активтерді бақылау басқармасы (non-SDN Menu-Based sanctions List) Office of Foreign Assets Control of U. S. Department of the Treasury), ондай-ақ эксаумақтық әрекеті бар кез келген басқа санкциялық тізімге енгізілмеген;

18.1.2 Шарт жасасу және/немесе Жеткізушінің оны орындауы осы тармақта көрсетілген санкциялардың бұзылуына әкеп соқпайды;

18.1.3 Жеткізуші Шарт бойынша тиісті міндеттемені орындауға міндетті болатын күні және осы Шартқа сәйкес оны нақты орындау күніне дейін – осы Шарт бойынша төлемдер жасау үшін пайдаланылатын Жеткізушінің шоттары, оның ішінде меншікті және корреспонденттік шоттары ЕО қаржылық санкцияларының объектілері болып табылатын, оларға қатысты активтерді тоқтату режимі жұмыс істейтін (Consolidated List of persons, groups and entities subject, under EU Sanctions, to an asset freeze and the prohibition to make funds and economic resources available to them), және (немесе) Ұлыбританиядағы қаржылық санкцияларды жүзеге асыру жөніндегі Басқарманың қаржылық санкциялар объектілерінің жиынтық тізімі (Consolidated List of financial sanctions targets of the office of Financial sanctions Implementations in the UK) және (немесе) SDN тізімдерінде (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA (Foreign Financial Institutions list of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), АҚШ Қаржы министрлігінің шетелдік активтерді бақылау басқармасы (Office of Foreign Assets Control of U.S. Department of the Treasury) әкімшілік ететін NS-MBS (Non-SDN Menu-Based Sanctions List – SDN-ге негізделмеген санкциялар тізімі) тұлғалардың, топтардың және ұйымдардың, жиынтық тізбесіне енгізілмеген банктерде немесе қаржы мекемелерінде болады;

18.1.4 Жеткізушінің атынан осы Шартқа қол қоятын тұлға Еуропалық Одақтың және (немесе) Ұлыбританияның санкциялық тізіміне және (немесе) SDN-ке (Specially Designated Nationals and Blocked Persons List – арнайы бөлінген азаматтар мен бұғатталған тұлғалардың тізімі), CAPTA-ға (List of Foreign Financial Institutions subject to Correspondent Account or Payable-Through Account Sanctions – корреспонденттік шотты немесе толассыз төлеммен шотты ашуға немесе жүргізуге тыйым салынған немесе бір немесе бірнеше қатаң шарттарға бағынатын шетелдік қаржы институттарының тізімі), АҚШ Қаржы министрлігінің шетелдік активтерді бақылау басқармасы (Office of Foreign Assets Control of U.S. Department of the Treasury) әкімшілік ететін NS-MBS-ке (Non-SDN Menu-Based Sanctions List – SDN-ге негізделмеген санкциялар тізімі), сондай-ақ эксаумақтық әрекеті бар кез келген басқа санкциялық тізіміне енгізілмеген.

18.2 Егер Жеткізушінің қандай да бір кепілдігі жалған, дұрыс емес және (немесе) дәл болмай шықса, Жеткізуші Тапсырыс берушінің талабын алған күннен бастап 10 (он) жұмыс күнінен кешіктірмей Жеткізушінің осындай кепілдігінің нәтижесінде немесе дұрыс емес немесе анық болмауына байланысты туындаған тікелей және/немесе жанама залалдарды Тапсырыс берушіге өтеуге міндетті. Бұл ретте Тапсырыс беруші осы Шартты біржақты тәртіппен бұзуға құқылы

18.3 Егер Шарт жасалған күннен кейін қандай да бір жаңа Санкциялық акт қабылданса немесе қандай да бір қолданыстағы Санкциялық актіге өзгерістер енгізілсе немесе тиісті юрисдикцияның құзыретті мемлекеттік органының ресми түсіндірмесіне немесе шешіміне орай қолданыстағы Санкциялық актінің **(«Жаңа санкциялар»**) қолданылу аясы кеңейсе немесе өзгеше түрде өзгерсе, онда Тарап жаңа санкциялар қабылданған сәттен бастап 15 күн ішінде (осы бөлімде көзделген әрбір хабарлама бұдан әрі «**Санкциялар туралы хабарлама»** деп аталады) екінші Тарапты дереу жазбаша хабардар етуге міндеттенеді, ресми растайтын және егер мұндай Жаңа санкциялар болса, осы санкциялардың оған әсері туралы құжаттарды қоса бере отырып:

18.3.1 осы Шарт бойынша Тараптардың міндеттемелерін орындауы мүмкін болмайтын етуі немесе айтарлықтай қиындатуы мүмкін;

18.3.2 Тараптар үшін қаржыландыру көздеріне және (немесе) тікелей және/немесе жанама залалдарға ұзақ уақыт қол жеткізу мүмкіндігінің болмауына әкелді немесе әкеп соғуы мүмкін (олардың орынды қорытындысы бойынша);

18.3.3 Тауар жеткізуді бұзуға не тоқтатуға әкеп соғуы мүмкін;

18.3.4 Қандай да бір Тараптың маңызды кредиттік шарттарында қамтылған қандай да бір Тараптың оларды сақтау мүмкін емес немесе Жаңа санкциялар арқылы елеулі түрде қиындық келтіретін міндеттемелерінің (ковенанттарының) бұзылуына әкеп соғады;

18.3.5 Тараптардың кредиттік рейтингінің төмендеуіне әкеп соқты немесе тиісті рейтингтік агенттік жазбаша нысанда растаған осындай төмендеу ықтималдығы бар (бірге – **«Жаңа санкциялардың салдарлары»**).

18.4 Санкциялар туралы хабарлама берілген күннен бастап 15 күннен кешіктірмей Тараптар осы Шарт бойынша Тараптардың өз міндеттемелерін орындауына Жаңа санкциялардың тигізетін әлеуетті әсеріне қатысты, сондай-ақ осы Шартқа өзгерістер енгізуді, тиісті юрисдикцияның құзыретті мемлекеттік органнан рұқсаттар/лицензиялар алуды (**«Адал келіссөздер»**) қоса алғанда Жаңа санкциялардың осындай теріс әсерін болдырмау немесе ықтимал азайту жөніндегі мүмкін болатын заңды және орынды шаралар туралы өз позицияларын адал талқылау және келісу үшін кездесу(лер)/келіссөздер өткізеді.

18.5 Тараптар жүргізілген Адал келіссөздердің нәтижелері бойынша өзара қолайлы шешімге қол жеткізген кезде Тараптар 30 күн ішінде олармен келісілген шараларды іске асыру үшін немесе олармен келісілген өзге мерзімде орынды күш-жігер жұмсайды, Жаңа санкциялардың бұзылуын болдырмауға немесе оларды Тараптардың осы Шартты орындауға қолдануына мүмкіндік беретін шаралар іске асырылуы мүмкін.

18.6 Адал келіссөздердің бірінші күнін өткізген соң 30 күн өткеннен кейін Тараптар келісімге қол жеткізбеген жағдайда кез келген Тарап кез келген уақытта Жаңа санкциялар қолданылатын немесе оларға қатысты туындаған Тарапқа Жаңа санкциялардың салдарларына әкеп соққан **(«Тыйым салынған Тарап**») келісімге қол жеткізбегені туралы хабарлама **(«Келісімге қол жеткізбегені туралы хабарлама»**) жіберуге құқылы. Келісімге қол жеткізбегені туралы осындай хабарлама жіберілген жағдайда Тараптар Шартты біржақты тәртіппен бұзуға және келтірілген тікелей және/немесе жанама залалдарды өтеуді талап етуге құқылы.

**19. Басқа шарттар**

19.1. Шарт әрбір Тарап үшін 1 (бір) данадан заңдық күші бірдей 2 (екі) данада ресімделді.

19.2 Тараптардың әрқайсысы екінші Тарапқа мыналарға:

19.2.1 Осы Шартты жасау және орындау оның корпоративтік өкілеттігі шеңберінде болатынына және тиісті түрде барлық қажетті корпоративтік шешімдермен ресімделгеніне, оның құрылтай, сондай-ақ басқа да ішкі құжаттарына қайшы келмейтініне және бұзбайтынына;

19.2.2 Тарап өзіне белгілі болғанындай, өзіне қарсы осы Шарт бойынша міндеттемелерін орындау қабілетіне елеулі әсер етуі мүмкін ешқандай сот талқылауы жүргізілмейтініне;

19.2.3 Тараптардың ешқайсысы осы Шарт бойынша қандай да бір міндеттемелерді орындау қабілетіне әсер етуі мүмкін қандай да бір келісім, шарт бойынша өз міндеттемелерін бұзбайтынына кепілдік береді.

19.3. Шарт Қазақстан Республикасының заңнамасына сәйкес реттеледі.

19.4. Тараптардың ешқайсысының Шарт бойынша өз құқықтары мен міндеттерін үшінші тарапқа беруге құқығы жоқ.

19.5 Шарт орыс және қазақ тілдерінде жасалды. Шарттың орыс және қазақ тілдеріндегі мәтіндері әртүрлі оқылған жағдайда, орыс тіліндегі мәтінге басымдық беріледі.

19.6. Деректемелер өзгерген жағдайда Тараптар барлық өзгерістер туралы бірін-бірі үш күн мерзімде хабардар етуге және оларды Шартқа қосымша келісімге қол қою арқылы ресімдеуге міндетті.

**18. Тараптардың орналасқан жері және банктік деректемелері**

|  |  |
| --- | --- |
| **Тапсырыс беруші** |  **Жеткізуші** |